sthiba mathe wrote: <quoted text>Bahlakoana ba ana khomo (pholo'a Lisema) e seng kuena hle bro.Makhoakhoa oona ha ke tseba hore na ba anang. Ke sa ntse ke ena le khoao Sthiba tabeng ena ea Bahlakoana.Taba ke hore na ha ho thoe Pholo'a Lisema ho nkuoa ha Pholo e le khomo kapa ke lebitso la motho. Hore ebe e ngoloa Pholo e ngoloa ka tlhaku e kholo ho mpha hore ha ho buuoe ka khomo e linaka empa ho buuoa ka lebitso.Mohlomong taba ea khomo e hlaha ho neheletsano ea taba e reng lentsoe tlhakoana le hlaha ho taba ea hore Bahlakoana ba hlahile ha tlhako ea khomo e otloa ka selepe. E ngoe neheletsano ea taba e re Bahlakoana ba bohluoe ke khomo.Ho re bahlakoana ke Bakoena ho ka boetse ha bolela hore ke ba sehlopha kapa sechaba sa bakoena, e seng ba seboko sa Bakoena. Re na le lichaba kapa lihlopha tse 'maloa tse etsang sechaba sa Basotho,'me bona ke:1. Bafokeng2. Ba Bophirima.(Bataung, Bakubung, Bakhuto, Lihoja jj)3. Ba Thabeng ea Mohale (Magaliesberg near Pretoria). Bakhatla, Bapeli, Makholokoe, Maphuting, Batlokoa le Basiea.4. Bakoena kapa Batebang. Bakoena, Bahlakoana, Makhoakhoa, Bamangoato le Bangoaketsi.Ka lebaka leo Bahlakoana ba ka bitsoa Bakoena e se hobane ho thoe seboko sa bona ke Bakoena, empa e le hobane ba oela hara sehlopha sa Basotho se bitsoang ba koena.